open-index/open-wikipedia-markdown huggingface dataset:
Meškuičių gimnazija

**Šiaulių rajono Meškuičių gimnazija** – dieninė, savarankiško mokymosi bendrojo lavinimo mokykla Šiaulių raj., Meškuičiuose, Stoties g. 16, vykdanti pradinio, pagrindinio, vidurinio ir papildomo ugdymo programas. Įstaigos kodas 190058278.

## Istorija
1908 m. pradėjo veikti Meškuičių pradžios mokykla, 1909 m. atidaryta valstybinė pradžios mokykla, prasidėjus Pirmajam pasauliniam karui, mokyklos patalpose įsikūrė vokiečių kariai. Per karą mokyklos pastatas labai nukentėjo. 1919 m. Meškuičių pradžios mokykla persikėlė į kitą pastatą, kuriame buvo nuovada ir valsčiaus kontora. 1938 m. 1938 m. spalio 30 d. Meškuičiuose iškilmingai atidaryta dviejų aukštų šešiametė mokykla. 1944 m. Meškuičių mokykla perorganizuota į progimnaziją, 1952 m. atidaryta Meškuičių vidurinė mokykla. 1965 m. pastatytas pirmasis priestatas, 1977 m. – antrasis priestatas, valgykla, sporto salė, bendrabutis. 1997 m. įkurtas mokyklos istorijos muziejus, 1998 m. įrengta skaitykla, 2000 m. pradėjo veikti mokyklos radijas, 2005 m. įkurtas Meškuičių vidurinės mokyklos sporto klubas, 2010 m. akredituota vidurinio ugdymo programa, mokykla tapo Meškuičių gimnazija.

## Direktoriai
* Povilas Snarskis (1911–1914 m.)
* Algis Mačiulis.

## Šaltiniai

## Nuorodos
Svetainė
Alastoras

**Alastoras** ('keršytojas') graikų mitologijoje – trijų personažų vardas.
* Keršto demonas (dievas), baudžiantis visą giminę. Jį galima įvardinti kaip šeimyninių vaidų personifikaciją. Romėnų mitologijoje jo atitikmuo būtų genijus.
* Serpedono draugas, kartu dalyvavęs Trojos kare, kur jį nukovė Odisėjas.
* Nelėjo ir nimfos Chloridės sūnus, nukautas Heraklio.

## Krikščionybėje
**Alastoras** – krikščioniškoje demonologijoje laikomas ypač žiauriu pagrindiniu bausmių vykdytoju. Sietas su Nemezide ir naikinimo angelu Bausmių Vykdytoju.

Jo vardas taip pat naudotas apibrėžti blogio dvasių klasei.
Vytauto Didžiojo universiteto Atžalyno progimnazija

**[[VDU|Vytauto Didžiojo universiteto]] „Atžalyno“ progimnazija** – dieninė, savarankiško mokymosi bendrojo lavinimo mokykla Kaune, Dainavos mikrorajone. Vykdo pradinio, pagrindinio pirmosios dalies ir papildomo ugdymo programas.

## Istorija

1969 m. rugsėjo 1 d., 27-osios vidurinės mokyklos patalpose, pradėjo veikti Kauno 28-oji vidurinė mokykla. 1970 m. rugsėjo 1 d. mokykla pradėjo dirbti dabartiniame pastate. 1973 m. išleista pirmoji 31 abituriento laida.

1994 m. mokyklos 25–mečio proga mokyklai suteiktas Atžalyno vardas.

1998 m. įvestas sustiprintas anglų kalbos mokymas (nuo 5 klasės), 1999 m. – sustiprintas informatikos ir matematikos mokymas (nuo 9 klasės). 2000 m. įvestas ankstyvasis užsienio kalbų mokymas. 2002 m. išleista pirmoji profiliuoto mokymo abiturientų laida. 2004 m. įvestas ispanų kalbos mokymas profilinėse klasėse. 2006 m. įvestas Sveikatos ugdymas. 2007 m. pradėta mokyti choreografijos.

2015 m. mokykla reorganizuota į Vytauto Didžiojo universiteto „Atžalyno“ progimnaziją.

## Direktoriai
* 1969 m. Regina Klimavičienė;
* 1989 m. Ričardas Gudaitis;
* 1990 m. Vytautas Martynaitis;
* 1999 m. Arvydas Palevičius;
* 2006 m. Nijolė Jukštienė;
* 2020 m. l.e.p. Vilma Balandaitė
* Nuo 2021 m. Egidijus Mikalajūnas

## Mokiniai
* Aurimas Dautartas, TV ir radijo laidų vedėjas
* Eugenijus Ivanauskas, archeologas, istorikas
* Milda Liužinaitė, futbolininkė
* Klaudijus Upstas, futbolininkas
* Silvestras Beltė, dainininkas, dainų autorius
* Artūras Orlauskas, komikas, TV laidų vedėjas, politikas
* Kazys Valentas Žaltauskas, dailininkas vitražistas

## Šaltiniai

## Nuorodos
* Mokyklos svetainė
KTU inžinerijos licėjus

**Kauno technologijos universiteto Inžinerijos licėjus** – savarankiško mokymosi bendrojo lavinimo mokykla Kaune, S. Lozoraičio g. 13, vykdanti pradinio, pagrindinio, vidurinio ir papildomo ugdymo programas. Įstaigos kodas 190136353.

Tai pirmasis Lietuvoje inžinerijos licėjus. Jis savo mokymo pobūdžiu prilygsta kitų sričių specializuotoms mokykloms – muzikos, dailės ar sporto, nes mokoma pagal specializuotą inžinerinio ugdymo programą. Priimami moksleiviai nuo pirmos iki dvyliktos klasės. Numatoma, jog norintys čia mokytis vaikai turės dalyvauti bendrųjų ir specialiųjų gebėjimų patikroje.

## Istorija

1947 m. rugsėjo 1 d. pradėjo veikti 2-oji progimnazija. 2-oji progimnazija 1949 m. rugsėjo 1 d. pertvarkyta į vidurinę mokyklą. Nuo 1954 m. rugsėjo 1 d. mokykla pavadinta Kauno 22-ąja vidurine. 1960 m. pradėti statyti nauji mokyklos rūmai, o 1961 m. sausio 21 d. įvyko iškilmingas atidarymas. Pagerėjo mokymosi sąlygos, įvesta kabinetinė sistema, suaktyvėjo popamokinė veikla. 1993 metais, mokyklos bendruomenei nusprendus, mokyklai suteiktas „Purienų“ vardas. 2014 m. mokykla reorganizuota į Kauno technologijos universiteto Inžinerijos licėjų.

2018 m. rugsėjo 1 d. licėjuje mokėsi 1595 mokiniai. Licėjui buvo perduoti pastatai, esantys Vaidoto g. 11 ir Žeimenos g. 56. 2019 m. rugsėjo 2 d. licėjuje mokėsi 1655 mokiniai

## Direktoriai

*Edmundas Balasevičius
*Danguolė Žekevičienė
*Dainius Žvirdauskas.


Kauno Purienu vidurine mokykla.jpg|„Purienų“ vidurinė mokykla 2010 m., Lozoraičio g.
KTU, Inžinerijos licėjus.JPG|Licėjus Lozoraičio g. (kiemo pusė), 2014 m.
Panemunė, KTU licėjus.JPG|Licėjus Panemunėje (buv. Šv. Mato gimnazija), 2019 m.


## Šaltiniai

## Nuorodos
* Mokyklos svetainė
Kauno Bernardo Brazdžionio mokykla

**Kauno Bernardo Brazdžionio mokykla**, savarankiško mokymosi bendrojo lavinimo mokykla Kaune, Partizanų g. 22 ir Radvilėnų pl. 7, vykdanti ikimokyklinio, priešmokyklinio, pradinio, pagrindinio I dalies ir papildomo ugdymo programas lietuvių kalba. Įstaigos kodas 190138361. Steigėjas Kauno miesto savivaldybės taryba.

## Istorija

1979 m. rugsėjo 1 d. įsteigta 40-oji vidurinė mokykla. 1992 m. vasario 12 d. suteiktas „Versmės“ vardas. Mokyklą pašventino arkivyskupas Sigitas Tamkevičius. Mokykla išleido per 27 abiturientų laidas. 2013 m. rugsėjo 1 d. Kauno „Versmės“ vidurinė mokykla reorganizuota į pagrindinę mokyklą, jai suteiktas Bernardo Brazdžionio vardas.

2014 m. mokykla reorganizuota į Kauno Bernardo Brazdžionio mokyklą – daugiafunkcį centrą. 2016 m. birželio 14 d. sprendimu Nr. T-326 priimti „Kauno Bernardo Brazdžionio mokyklos nuostatai“.

## Direktoriai
* Ona Arija Radvilienė
* 2013-2017 m. Danguolė Miškinienė
* nuo 2017 m. – Danguolė Deobald

## Šaltiniai

## Nuorodos
* Mokyklos svetainė
Nauru vyrų futbolo rinktinė

**Nauru vyrų futbolo rinktinė** – Nauru atstovaujanti nacionalinė futbolo komanda, kurią kontroliuoja Nauru mėgėjų futbolo asociacija (*Nauru Amateur Soccer Association*), įkurta 1973 metais. Rinktinė nėra nei FIFA nei OFC narė, todėl negali dalyvauti pasaulio ar žemyno čempionate

## Pasiekimai
1994 m. spalio 2 d. Nauru rinktinė Denigomode OFC rengtose varžybose netikėtai rezultatu 2-1 nugalėjo Saliamono Salų vyrų futbolo rinktinės komandą, sudarytą iš Saliamono Salų darbininkų, tuo metų dirbusių Nauru. Vėliau Nauru rinktinė nebežaidė ir išlaiko 100 % pergalių skaičių.

## Stadionai
Nauru turi stadioną Menenge, kuris laikomas nacionalinės rinktinės stadionu ir kurio statyba buvo sustabdyta 2005 metais dėl lėšų stygiaus. Ilgainiui šis stadionas pavirto pabėgėlių stovykla migrantams, kurie iš Melanezijos bei Azijos šalių bando prasiskevrbti į Australiją.

Linkbelt Oval stadionas, kurį pastatė Nauru fosfatų korporacija yra pritaikytas australiškam futbolui, kuris yra populiariausia sporto šaka saloje. Stadiono talpa 3 tūkst. žiūrovų.

Jarene yra stadionas, kuris talpina 3,5 tūkst. žiūrovų.; Denigomodu – 1 tūkst. žiūrovų.

## Išnašos

## Nuorodos
* fedefutbol.net (Archyvuota versija)
Degimo reakcija

**Degimo reakcija**, arba **degimo procesas** – egzoterminė reakcija kurios metu vyksta degiosios medžiagos oksidacija. Jo išoriniai požymiai yra šilumos ir dažnai šviesos išsiskyrimas. Degimo procesai gali būti dviejų rūšių - ugnis (liepsna) ir rusenimas (beliepsnis degimas). Degimo procesą paprastai lydi dūmai. Galima pažymėti, kad visos vieninių ir sudėtinių medžiagų degimo deguonyje arba ore reakcijos yra oksidacijos reakcijos. Degimo procesais žmonės plačiai naudojasi nuo seniausių laikų. Norint tinkamai reguliuoti degimą ir ekonomiškiausiai deginti kurą, reikia žinoti, kas atsitinka medžiagoms, kai jos dega. Šiuos procesus plačiai nagrinėja chemija.

## Vieninių medžiagų degimas
Jeigu kuras yra vieninė medžiaga, pavyzdžiui, anglis, tai, jai visiškai sudegus, lieka anglies dioksidas:
:  +  = 
Šioje reakcijoje deguonis oksiduoja anglį.

## Sudėtinių medžiagų degimas
Jeigu kuras yra sudėtinė medžiaga arba įvairių medžiagų mišinys, tai degdamos jos taip pat oksiduojasi, ir dažniausiai gaunami tą sudėtinę medžiagą sudarančių elementų oksidai. Sudėtinių medžiagų, vartojamų kurui, pagrindinės sudedamosios dalys yra anglis ir vandenilis, todėl, visiškai joms sudegant, susidaro anglies dioksidas ir vanduo:
: + 2 = +2
Valytame skystame ir dujiniame kure nėra mineralinių medžiagų priemaišų, todėl, visiškai jam sudegus, nelieka jokių kietų produktų. Visų rūšių kietajame kure būna nedegių priemaišų, iš kurių, degant kurui, susidaro pelenai arba šlakas.

## Nuorodos
* Degimo reakcijos analizė
* Angliavandenilio degimo reakcija 
* Dujų degimo reakcijos imitavimas
Kužių mokykla

**Šiaulių rajono Kužių mokykla** – dieninė, savarankiško mokymosi bendrojo lavinimo mokykla Šiaulių raj., Kužiuose, Vilties g. 9, vykdanti priešmokyklinio, pradinio, pagrindinio ir vidurinio ugdymo programas. Įstaigos kodas 190061598. Filialas Šiaulių raj. Kužių vidurinės mokyklos Gilaičių skyrius.

## Istorija

1921 m. spalio 17 d. Amalių kaime įsteigta pradinė – pirmoji mokykla Kužių valsčiuje. Vėliau ji persikėlė į Kužius. 1933–1934 me. pastatyta dviejų aukštų pradinė mokykla. 1940 m. ji reorganizuota į septynmetę. 1963 m. nugriovus senąją, pastatyta didesnė mokykla, dar po šešerių metų šalia jos išaugo triaukštis priestatas. 1994 m. spalį Kužių pagrindinė tapo vidurine. 

2014 m. mokykla tapo gimnazija.

## Direktoriai
* 1948 m. – Antanas Lekas
* 1988 m. – Roma Meinoriutė

## Nuorodos

* Svetainė
Kauno Vyturio gimnazija

**Kauno „Vyturio“ gimnazija** – dieninė, savarankiško mokymosi bendrojo lavinimo mokykla Kaune, Taikos pr. 51, vykdanti neformaliojo švietimo priešmokyklinio ugdymo ir instrumentinio muzikinio ugdymo, pradinio, pagrindinio, vidurinio ir papildomo ugdymo programas. Įstaigos kodas 190136887. Steigėjai Kauno miesto savivaldybės taryba ir Kauno arkivyskupijos kurija.

Filialas: Kauno „Vyturio“ gimnazijos muzikos skyrius.

## Istorija

1962 m. kovo 7 d. Kauno DŽDT Vykdomasis komitetas priėmė sprendimą Nr. 141 „Dėl žemės sklypo skyrimo 1072 vietų mokyklos statybai“. 1968 m. padėti pamatai Kauno 27-osios vidurinės mokyklos pastatui, o pirmieji mokiniai pradėjo mokytis tuo metu jau veikusioje 26-joje vidurinėje mokykloje suburtose klasėse. Jau 1969 m. rugsėjo 1 d. visi persikraustė į ką tik pastatytą mokyklą, statybininkai įteikė raktus pirmajai direktorei P. Šulskaitei. Kartu viename pastate nuo 1972 m. įsikūrė ir Kauno I vaikų muzikos mokyklos filialas.

Padvelkus pertvarkos vėjams, ėmė keistis ir švietimo įstaigos, iškilo tautinės mokyklos idėja, pradėta ieškoti įvairesnių ugdymo būdų, kurie geriau tenkintų mokinių poreikius. Mokyklos mokytojų ir tėvų iniciatyva imta ruošti dokumentus muzikinio ugdymo integracijai su vidurinio ugdymo programomis. Tuometinio direktoriaus R. Lapkaus ir muzikos mokyklos mokytojos I. Žurumskienės pastangų dėka nuo 1989 m. rugsėjo 1 d. vidurinėje mokykloje, pradedant pirmąja klase, pradėta sustiprintai dėstyti muziką. 1991 m. buvusio muzikos mokyklos filialo bazėje įsteigtas instrumentinis skyrius.

1993 m. Kauno 27-ajai vidurinei mokyklai suteiktas „Vyturio“ pavadinimas, pašventinta pirmoji mokyklos vėliava. 2000 m. įvestas profilinis mokymas, 2001 m. pradėta vykdyti kryptingo meninio muzikinio ugdymo programa. Kauno miesto savivaldybės tarybos sprendimu nuo 2009 m. rugpjūčio 15 d. mokykla pertvarkyta į viešąją įstaigą Kauno „Vyturio“ katalikišką vidurinę mokyklą. Nuo 2015 m. Kauno „Vyturio“ katalikiška vidurinė mokykla perorganizuojama į Kauno „Vyturio“ gimnaziją.

## Direktoriai
* 1968-1981 m. Petronėlė Šulskaitė
* 1981-2001 m. Rimantas Lapkus
* 2001-2007 m. Irena Gerčienė
* 2007-2023m. Aleksandra Bancevičienė
* Lauras Bartninkas nuo 2023

## Mokiniai

Mokykloje mokėsi garsūs, žinomi visoje Lietuvoje menininkai, mokslininkai, poetai, dvasininkai, gydytojai, mokytojai, sportininkai, televizijos žvaigždės ir kitų profesijų žmonės.

* Vytautas Ališauskas, diplomatas
* Valdemaras Chomičius, krepšininkas, olimpinis čempionas
* Rolandas Daugėla, chorvedys
* Sigutis Jačėnas, aktorius, režisierius
* Kęstutis Kriščiūnas, Lietuvos politikas
* Judita Leitaitė, dainininkė
* Šarūnas Marčiulionis, krepšininkas, olimpinis čempionas
* Arūnas Matelis, kino režisierius
* Edita Mildažytė, žurnalistė, TV laidų vedėja
* Mindaugas Umaras, dviratininkas, olimpinis čempionas
* Gintarė Volungevičiūtė, buriuotoja, olimpietė

## Nuorodos
* Mokyklos svetainė
Kauno Žiburio pagrindinė mokykla

**Kauno Žiburio pagrindinė mokykla** – buvusi dieninė, savarankiško mokymosi bendrojo lavinimo mokykla Kaune, Verkių g. 30, vykdžiusi pradinio, pagrindinio ir papildomo ugdymo programas. Įstaigos kodas 190137640. Šalia pagrindinės mokyklos veikia Kauno Montesori mokykla-darželis Žiburėlis.

## Istorija

1972 m. rugsėjo 1 d. įsteigta Kauno 33–oji vidurinė mokykla. 1978 m. įrengti chemijos, fizikos, darbų kabinetai. 1993 m. įkurtas kraštotyros muziejus. 1994 m. kovo 31 d. suteiktas „Žiburio“ vidurinės mokyklos pavadinimas, pašventintas pastatas. 1995 m. mokykla tapo iniciatyvių Lietuvos mokyklų klubo nare. 1996 m. įsigyti pirmieji kompiuteriai. 1997 m. įkurtas mokyklos muziejus, 1998 m. „Dienos centras“. 2000 m. pradėtas įgyvendinti profilinis mokymas. 2013 m. mokykla tapo pagrindine.

2019 m. Kauno savivaldybės sprendimu mokykla buvo prijungta prie KTU Vaižganto progimnazijos, o pastatas parduodamas.

## Direktoriai
*A. Bubnys (1972/1973 m.m.)
*P. Kepežinskas (1973/1983 m.m.)
*A. Čiužaitė (1983/1989 m.m.)
*P. Šimanauskas (1989/1990 m.m)
*P. Sadauskas (1990/1993 m.m.)
*Birutė Balčiūnienė (1993/2014 m.m.)
*Asta Daugirdė (2015-2019 m.m.)

## Žymūs mokiniai
* Saulius Girdauskas
* Kęstutis Kilinskas

## Nuorodos

* Mokyklos svetainė .
Kauno Aleksandro Stulginskio mokykla

**Kauno Aleksandro Stulginskio mokykla** – pagrindinės mokyklos tipo mokykla, vykdanti ikimokyklinio, priešmokyklinio, pradinio ir pagrindinio ugdymo programas. Mokyklos  tikslas – išugdyti asmenybę, siekiančią visą gyvenimą mokytis, padėti jai įgyti kompetencijas, būtinas sėkmingam tolesniam mokymuisi, dalyvavimui pilietiniame, kultūriniame ir socialiniame gyvenime, įgyvendinti mokinių poreikius bei teisės aktų reglamentavimą atitinkančias ikimokyklinio, priešmokyklinio, pradinio ir pagrindinio ugdymo programas.

## Istorija
1977 m. rugsėjo 1 d. Kauno 37-osios vidurinės mokyklos direktorius Eduardas Petraška pasitiko 1070 moksleivių. 1-9 klasėse tuo metu su moksleiviais savo žiniomis dalijosi 51 mokytojas, 41 turėjo aukštąjį išsimokslinimą. Pirmaisiais mokslo metais veikė 9 metodiniai būreliai, skleidę tarp mokytojų gerąją patirtį, tobulinę ugdymo lygmenį.

1980 m. mokykla išleido pirmuosius 36 abiturientus. 1982 m. 55 klasėse mokėsi 1829 moksleiviai, dirbo 82 mokytojai. 1984 m. suformuotos 58 klasės, mokėsi 1792 moksleiviai, veikė 29 būreliai, dirbo 91 mokytojas.

1995 m. suteiktas prezidento Aleksandro Stulginskio (1885–1969) vardas. Įvestas pagilintas meninis lavinimas, ankstyvasis užsienio kalbų mokymas, tolesnis realinis ir humanitarinis ugdymas. Mokyklos bendruomenė palaiko ryšius su Aleksandro Stulginskio dukra Aldona Juodzevičiene, gyvenančia JAV. 2002 m. vasario 26 d. mokykla pasirašė bendradarbiavimo sutartį su Lietuvos Aleksandro Stulginskio vardo mokyklomis. 2010 m. birželio 3 d. mokykla tapo Kauno Aleksandro Stulginskio katalikiška vidurine mokykla. 2012 m. rugsėjo 13 d. tapo mokykla-daugiafunkciu centru, 2021 m. mokykla sutrumpino savo pavadinimą į Kauno Aleksandro Stulginskio mokykla.

## Pavadinimų kaita

## Direktoriai
* 1977 m. Eduardas Petraška
* 1982 m. Vytautas Kvederaitis
* 1984 m. Nijolė Poškienė
* 1986 m. Eduardas Petraška
* 1989 m. Rimutė Gansiniauskienė
* 1995 m. Vytautas Dubauskas
* 2018 m. Asta Poželė

## Nuorodos

* Mokyklos svetainė
KS Ruch Chorzów

**Chožuvo „Ruch“** – Lenkijos futbolo klubas iš Chožuvo. Vienas tituluočiausių Lenkijos futbolo klubų.

## Istorija
1920 m. balandžio 20 d. įkurtas klubas. Daugkartinis šalies čempionas. Eilę metų kovojo aukščiausioje lygoje.

1933 m. pirmą kartą iškovojo čempionų titulą.

2016–2017 m. sezone Ekstraklasa liko paskutinėje vietoje. Po sezono buvo perkleti į Pirmą lygą.

Netrukus iškrito į Antrą lygą, o sekančiame sezone žaidė Trečioje lygoe (ketvirta pakopa).

Pastaruoju metu atsidūrė žemesniuose divizionuose.

## Apranga
;Sportinių aprangų gamos pokyčiai:
### Namų apranga
* Namuose žaidžia mėlynos spalvos aprangomis. 

### Išvykų apranga

## Pasiekimai

## Sezonai

|}
* Šaltiniai: RSSSF duomenų bazė.

## Garsesni žaidėjai
* Henrik Alszer
* Marcin Baszczyński
* Krzysztof Bizacki
* Andrzej Buncol
* Ewald Cebula
* Gerard Cieślik
* Dariusz Gęsior
* Edmund Giemsa
* Joachim Marx
* Zygmunt Maszczyk
* Teodor Peterek
* Czesław Suszczyk
* Mariusz Śrutwa
* Krzysztof Warzycha
* Ernest Wilimowski
* Gerard Wodarz

## Lietuviai
* Gražvydas Mikulėnas, puolėjas 2006–2007 m.
* Mindaugas Panka, saugas 2012–2013 m.

## Išnašos

## Nuorodos
*
KS Widzew Łódź

**Lodzės „Widzew“** – Lenkijos futbolo klubas iš Lodzės.

## Istorija

## Pasiekimai

* Šaltiniai: RSSSF duomenų bazė.

## Sezonai
; Pastarųjų metų sezonai

|}

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
* Zbigniew Boniek
* Wlodzimierz Smolarek
* Jozef Mlynarczyk
* Marek Citko
* Piotr Nowak
* Marcin Robak

## Lietuviai
* Robertas Poškus, puolėjas 1999–2000
* Andrius Gedgaudas, saugas 1999–2001
* Artūras Steško, saugas 1999 ir 2001–2002
* Tomas Žvirgždauskas, gynėjas 2002
* Mindaugas Panka, saugas 2007–2012
* Darvydas Šernas, saugas 2009–2011
* Povilas Leimonas, gynėjas 2013-2014
* Simonas Paulius, saugas 2018–2019
* Mindaugas Nikoličius, sporto direktorius 2025 m. kovo mėn. – 2025 m. lapkričio mėn.

## Išnašos

## Nuorodos

* Oficiali klubo svetainė
Kauno Dainavos progimnazija

**Kauno Dainavos progimnazija** – buvusi dieninė, savarankiško mokymosi bendrojo lavinimo mokykla Kaune, Partizanų g. 118, vykdžiusi pradinio, pagrindinio ir papildomo ugdymo programas. Buvęs įstaigos kodas 190137793.

## Istorija

Kauno 34-oji vidurinė mokykla pastatyta 1973 m. 1976 m. birželio 19 d. į gyvenimą palydėta pirmoji 33 abiturientų laida. 1977 m. mokinių skaičius pasiekė 1971. 1992 m. gegužės 8 d. mokyklai suteiktas Dainavos vardas šioje vietoje buvusiam kaimui atminti.

Iki 1992 m. 12 abiturientų baigė aukso, 31 – sidabro medaliais, 11 – su pagyrimu. 2013 m. mokykla tapo pagrindine. 2021 m. rugpjūčio 31 d. reorganizuota sujungimo būdu, sujungiant su Kauno Šančių mokykla-daugiafunkciu centru į vieną juridinį asmenį – VDU klasikinio ugdymo mokyklą.

## Direktoriai
* 1973 m. Donatas Pranckevičius
* 2000-2014 m. Vytautas Kvederaitis
* 2016-2021 m. Jolanta Vengalienė

## Mokiniai
Mokyklą baigė krepšininkai:
* Arvydas Sabonis, 
* V. Jankauskas, 
* Mindaugas Lekerauskas,  
* A. Grigas, Gintaras Krapikas, 
* Arūnas Visockas, 
* Gintaras Einikis, 
* Gvidonas Markevičius, 
* A. Jakubauskas, 
* Nerijus Zabarauskas, 
* Mindaugas Burneika, 
* Martynas Andriuškevičius, 
* Valdas Dabkus, 
* Gediminas Maceina,  
* Kristina Kalesinskaitė 
* rankininkas Raimundas Valuckas, 
* rankininkė D. Zinkevičienė.

## Nuorodos
* Mokyklos svetainė
Zagłębie Sosnowiec SA

**Sosnoveco „Zagłębie“** – Lenkijos futbolo klubas iš Sosnoveco.

## Istorija
Klubo ištakos siekia 1906 m. 2017–2018 m. sezone užėmė antrą vietą Pirmoje lygoje ir pateko į Ekstraklasa pirmenybes.

Stipriausioje lygoje klubui sekėsi prastai. Surinkę vos septynis taškus ir buvo priešpaskutinėje vietoje. 2018 m. spalio 15 d. pasiekė žinia, kad naujuoju treneriu tapo lietuvis Valdas Ivanauskas, o jam talkins Robertas Poškus.

## Emblema

Vaizdas:Zaglebie Sosnowiec.gif|Senoji emblema
Vaizdas: Zagłębie Sosnowiec SA logotipas.png|Naujoji emblema


## Pasiekimai

* Šaltiniai: RSSSF duomenų bazė.

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia x apranga. 

## Lietuviai
* Markas Beneta, gynėjas 2020
* Valdas Ivanauskas, vyr. treneris 2018–2019
* Robertas Poškus, vyr. trenerio asistentas 2018–2019

## Išnašos

## Nuorodos
* Ofiaciali klubo svetainė
* facebook paskyra
* Globalsportsarchive
Kauno Eigulių pagrindinė mokykla

**Kauno Eigulių pagrindinė mokykla** – buvusi dieninė, savarankiško mokymosi bendrojo lavinimo mokykla Kaune, Žeimenos g. 66, vykdžiusi pagrindinio ir papildomo ugdymo programas. Įstaigos kodas 190139082. Steigėjas Kauno miesto savivaldybės taryba.

Šiuo metu mokyklos patalpose įsikūręs Generolo Povilo Plechavičiaus kadetų licėjus.

## Istorija
Eigulių vidurinė mokykla įsikūrė Eigulių III mikrorajone, Neries kairiajame krante. 1284 vietų 45-oji vidurinė mokykla pradėta statyti 1983 m., o rugsėjo 1 d. Kauno 4-osios statybos aikštelės viršininkas A. Aleknavičius įteikė simbolinį raktą mokyklos direktoriui Vytui Kazlauskui. Mokslo metus naujoje mokykloje pradėjo 26 mokytojai ir 279 mokiniai. 1986 m. mokykla išleido pirmą abiturientų laidą. 1993 m. Kauno miesto mero potvarkiu mokykla pavadinta Kauno Eigulių vidurine mokykla.

1993 m. sukurta mokyklos emblema, vėliava ir himnas, pradėtas sustiprintas matematikos mokymas, pradinėse klasėse pradėtas papildomas choreografijos mokymas. 1994 m. pradėtas integruotas specialiųjų poreikių moksleivių ugdymas, 1998 m. pradėtas profilinio mokymo eksperimentas, 2000 m. 11-12 klasėse pradėtas profilinis mokymas, ankstyvasis užsienio kalbų mokymas, įsteigtas mikrorajono korekcinis konsultacinis centras. 2001 m. pradėta savarankiška ūkinė finansinė veikla, 2005 m. pradėtas kryptingas meninis ugdymas. 

2010 m. Kauno Eigulių vidurinė mokykla tapo pagrindine mokykla. 2013 m. uždaryta.

## Mokiniai
Mokyklą aukso medaliu baigė Inga Rodžiūtė, sidabro medaliu – Vaida Kiškionytė, Vilma Skeberytė, Jūratė Adomavičiūtė, Laura Sincevičiūtė.
Su pagyrimu baigė: Živilė Pilipavičiūtė, Sonata Bylaitė, Judita Cholopovaitė, Rasa Jankūnaitė, Jurgita Pilkaitė, Ingrida Šuipytė, Rūta Kaltauskaitė, Biruta Dapkutė, Inga Kavaliauskaitė, Gintarė Skrabulytė, Evelina Živatkauskaitė, Miglė Aleksonytė, Neringa Joneliūnaitė, Indrė Snarskytė, Jurgita Žiūraitė, Gintarė Krasnickaitė, Lauryna Pukėnaitė, Indrė Liutkutė, Rūta Čekanavičiūtė, Ieva Milašauskaitė, Gintarė Pladaitė, Simona Daunoravičiūtė, Šarūnė Kavaliauskaitė, Algis Pavasaris, Monika Vaitkevičiūtė, Simona Vinčaitytė, Almina Adomaitytė, Ingrida Kolėdaitė, Živilė Mockevičiūtė, Evelina Pociūtė, Rūta Dulaitytė, Justina Germanavičiūtė, Rūta Maldutytė, Jonė Silevičiūtė.

## Direktoriai
* nuo 1983 m. Vytas Kazlauskas

## Šaltiniai

## Nuorodos
* Mokyklos svetainė
Serbijos krepšinio lyga

**Serbijos krepšinio lyga** () – Serbijos aukščiausia krepšinio lyga, Jugoslavijos pirmenybių tęsėja.

## Lygos sistema

Reguliarusis lygos sezonas susideda iš dviejų dalių. Pirmojoje dalyvauja 12 klubų, iš kurių 4 geriausios ekipos antrojoje sezono dalyje prisijungia prie keturių klubų, dalyvavusių Adrijos lygoje bei tęsia varžybas dėl medalių.

Abiejose reguliariojo sezono dalyse komandos žaidžia dviejų ratų sistema, sužaisdamos po vienerias rungtynes namuose ir išvykoje su kiekviena varžove.

Keturios geriausiai reguliariajame sezone pasirodžiusios komandos patenka į pusfinalį. Pusfinalio etape klubai žaidžia iki 2, o finale – iki 3 pergalių.

## Visi lygos čempionai

* 2007 – Belgrado „Partizan“
* 2008 – Belgrado „Partizan“
* 2009 – Belgrado „Partizan“
* 2010 – Belgrado „Partizan“
* 2011 – Belgrado „Partizan“
* 2012 – Belgrado „Partizan“
* 2013 – Belgrado „Partizan“
* 2014 – Belgrado „Partizan“
* 2015 – Belgrado „Crvena zvezda“
* 2016 – Belgrado „Crvena zvezda“
* 2017 – Belgrado „Crvena zvezda“
* 2018 – Belgrado „Crvena zvezda“
* 2019 – Belgrado „Crvena zvezda“
* 2020 – *sezonas nutrauktas*
* 2021 – Belgrado „Crvena zvezda“
* 2022 – Belgrado „Crvena zvezda“
* 2023 – Belgrado „Crvena zvezda“
* 2024 – Belgrado „Crvena zvezda“
* 2025 – Belgrado „Partizan“

## Rėmimo pavadinimai
* **[[Sinalco]] Serbijos krepšinio lyga**: 2006–2007
* **[[Swisslion Group|Swisslion]] Serbijos krepšinio lyga**: 2007–2009
* **Agroživ Serbijos krepšinio lyga**: 2011–2013
* **Mozzart Serbijos krepšinio lyga**: 2016–2019
* **Admiral Bet Serbijos krepšinio lyga**: 2021–2025
* **Meridianbet Serbijos krepšinio lyga**: 2025–dabar

## Nuorodos

* Oficialus lygos puslapis
TS Polonia Bytom

**Bytomo „Polonia“** – Lenkijos futbolo klubas iš Bytomo.

## Istorija
Klubo ištakos siekia 1920 m.

## Pasiekimai

* Šaltiniai: RSSSF duomenų bazė.

## Sezonai

|}
### [[UEFA]] varžybos

## Lietuviai
* Povilas Lukšys, puolėjas, 2009–2010 m.

## Išnašos

## Nuorodos
* RSSSF duomenų bazė (čempionai ir sezonai)
* RSSSF duomenų bazė (taurės finalai)
SSA Jagiellonia Białystok

**Balstogės „Jagiellonia“** – Lenkijos futbolo klubas iš Balstogės.

## Istorija
2023–2024 m. sezone pirmą kartą klubo istorijoje tapo šalies čempionais. Pateko į 2024–2025 m. Čempionų lygą. UEFA Čempionų lygos antrajame atrankos etape burtai lėmė, kad varžovais tapo „Panevėžys“. 2024 m. liepos 24 d. Panevėžio mieste vykusiose rungtynėse „Jagiellonia“ 4:0 sutriuškino Lietuvos atstovus. Jesús Imaz pelnė tris įvarčius pirmame kėlinyje, o panevėžiečių triuškinimą baigė Kristoffer Hansen.

2024 m. liepos 31 d. atsakomosiose rungtynėse Balstogės „Jagiellonia“ dar kartą nugalėjo Lietuvos atstovus. Susitikimas baigėsi rezultatu 3-1, o bendras dviejų rungtynių rezultatas 7-1 lėmė, kad Lenkijos klubas pateko į kitą etapą, o FK Panevėžys baigė pasirodymą čempionų lygos atrankos turnyre. Šiame susitikime Afimico Pululu realizavo net du 11 metrų baudinius ir svariai prisidėjo prie pergalės.

## Sudėtis
Atnaujinta: 

## Pasiekimai

* Lenkijos II lygos čempionas (1987 m.)
* Lenkijos II lygos II vieta (1992, 2007 m.)
* s pusfinalis (2004 m.)

## Sezonai

; Pastarųjų metų sezonai

|}
* Šaltiniai: RSSSF duomenų bazė.

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai

*  Antoni Komendo-Borowski
*  Jacek Bayer 
*  Daniel Bogusz
*  Marcin Burkhardt
*  Marek Citko
*  Tomasz Frankowski
*  Kamil Grosicki
*  Radosław Kałużny 
*  Grzegorz Rasiak
*  Marco Reich 
*  Grzegorz Sandomierski
*  Euzebiusz Smolarek
*  Radosław Sobolewski 
*  Grzegorz Szamotulski 
*  Karol Świderski
*  Tomasz Wałdoch
*  Łukasz Załuska

## Lietuviai

* Laimonas Bytautas, saugas 1998–1999
* Fedor Černych, puolėjas 2015-2018, 2020–2022
* Nerijus Čiulada, puolėjas 1997–1998
* Audrius Dilys, vartininkas 2001–2002
* Valdas Kasparavičius, gynėjas 1989–1990
* Tadas Kijanskas, gynėjas 2010–2011
* Rimas Klišys, saugas 1997
* Gintaras Kviliūnas, puolėjas 1989
* Justas Lasickas, saugas 2018–2019
* Povilas Leimonas, gynėjas 2014
* Algimantas Liubinskas, treneris 1998
* Algis Mackevičius, saugas 1989
* Arvydas Novikovas, saugas 2017–2019
* Dainius Saulėnas, puolėjas 2001
* Andrius Skerla, gynėjas 2008–2011
* Andrejus Sorokinas, gynėjas 2001–2002


## Išnašos

## Nuorodos

* Oficiali klubo svetainė
* facebook paskyra
* SOCCERWAY
* Transfermarkt 
* Globalsportsarchive
Noor Sabri

**Nuras Sabri** (نور صبري; g. 1984 m. birželio 6 d.) – Irako futbolininkas, vartininkas.

Su jaunimo rinktine dalyvavo Azijos jaunimo čempionate 2000 metais. Taip pat buvo pagrindinis rinktinės vartininkas 2004 metų vasaros olimpinėse žaidynėse Atėnuose. 2007 metais dalyvavo AFC Azijos taurėje. Tuomet jo atmuštas 11 metrų baudinys (baudinių serijoje), leido rinktinei laimėti prieš Pietų Korėjos rinktinę ir patekti į čempionato finalą, kuriame Irakas laimėjo.

## Dalyvavimas čempionatuose

|}

## Išnašos

## Nuorodos
*
Pleinės

**Pleinės** – kaimas Rietavo savivaldybėje, 7 km į pietryčius nuo Tverų, Tverų seniūnijoje. Tai buvusi dvarvietė – buvęs Rokundiškės dvaras. Jame buvo daug pastatų, gražus parkas. Kaime rastas akmeninis kirvis siaurėjančia pentimi. Jis saugomas Telšių „Alkos“ muziejuje. Tai rodo, kad čia gyventa jau akmens amžiuje.

## Istorija

Kaimas pirmą kartą minimas 1588 m. 1923 m. kaime buvo 7 sodybos. Per sovietų okupaciją nukentėjo Rainių miškelio kankinys, buvęs amatininkas, siuvėjas, smulkių ūkininkų sūnus Motiejus Norvaiša, kilęs iš Pleinių 1945 m. pradžioje buvo ištremti šio kaimo gyventojai.

## Gyventojai

## Šaltiniai
Pupžiubiai

**Pupžiubiai** – kaimas Rietavo savivaldybėje, 5 km į šiaurę nuo Tverų, prie kelio , prie Duobulio ištakų, Pareškečio miškų apsuptyje. Tuoj rytuose – Rešketėnai.

XIX a. pradžioje kaime gyveno dailininkas Stepas Kuneika. Yra išlikę trys ksilografiškai ant molinių lentų sukurti paveikslai. Tai 36×30 cm dydžio plokštės, sukurtos 1829 m., kurios 1934 m. perduotos Telšių muziejui.

Miške yra dubenėtas akmuo, vadinamas *[[Pupžiubių Velnio akmuo|Velnio akmeniu]]*, kuris greičiausiai buvo senovės lietuvių tikybos apeigoms. Prie kelio yra pora koplytėlių.

## Gyventojai

## Šaltiniai
Kiliūnėnai

**Kiliūnėnai** – kaimas Rietavo savivaldybėje, 6 km į šiaurę nuo Tverų.

## Gyventojai

## Šaltiniai
Avižaičiai

**Avižaičiai** – kaimas Rietavo savivaldybėje, 6 km į šiaurę nuo Tverų, prie kelio , apsuptas Pareškečio miškų. Rytuose teka Rešketa, telkšo ežeras Rešketis. Yra dvejos senosios kapinės.

## Gyventojai

## Šaltiniai
Zorūbėliai

**Zorūbėliai** – kaimas Rietavo savivaldybėje, 4 km į šiaurę nuo Tverų, kairėje kelio į Žarėnus pusėje.

## Gyventojai

## Šaltiniai
Skaborai

**Skaborai** – kaimas Rietavo savivaldybėje, 6 km į pietus nuo Tverų, link Žemaičių plento, prie kelio . Atsišakoja kelias į Taukolydžius. Iš vakarų juosia Taukolydžių miškas.

Kaime yra Skaborų kapinynas, kuris „Lietuvos TSR kultūros paminklų sąraše“ skelbiamas archeologijos paminklu. Aptiktas Skaborų piliakalnis. Pakelėje yra pora koplytėlių. Saugomi du Skaborų ąžuolai – pirmasis ir antrasis.

## Istorija

1923 m. kaime buvo 15 sodybų, jose gyveno 88 žmonės. Iki 1954 m. – Skaborų apylinkės centras.

## Gyventojai

## Galerija

Skaborai, koplytėlė.JPG|Dviaukštė koplytėlė
Skaborai, 2 koplytėlė.JPG|Rotondos pavidalo koplytėlė
Kraštovaizdis Skaboruose.JPG|Nuokalnė Skaboruose, išvažiuojant į Tverus
Skaborai, ženklas.JPG|thumb|Atvykstant nuo Žemaičių plento


## Šaltiniai
Centrinio Surinamo gamtos rezervatas

**Centrinio Surinamo gamtos rezervatas** () – gamtos rezervatas Suriname. Įkurtas 1998 m., sujungus 3 gamtos rezervatus, o 2000 m. įtrauktas UNESCO pasaulio paveldo sąrašą. Išskirtinė vertė – senovinių tropinių drėgnųjų miškų ekosistema. Drėgnieji miškai driekiasi per 16 000 km² lygumose ir kalnuotose Gvianos plokščiakalnio vietovėse. Paviršius kalnuotas (driekiasi Vilhelminos kalnai), aukštis tiekia 1230 m (Julianos k.). Prateka Koperneimo upė. Drėgnieji atogrąžų miškai, savanos.

Čia galima sutikti jaguarų, pumų, didžiųjų šarvuočių, didžiųjų skruzdėdų, brazilinių ūdrų, tapyrų, tinginių, harpijų, arų, raudonųjų staugūnų, juodagalvių kapucinų ir daug kitų Amazonijos gyvūnų.

## Šaltiniai
Albunėja

**Albunėja** arba **Tiburtino Sibilė** – romėnų mitologijoje pranašė sibilė (najadė), gyvenusi tamsioje oloje Tiburo girioje. Netoliese buvo sieros šaltiniai netoli Tivolio.
Fraunhoferio linijos

**Fraunhoferio linijos** – eilė spektrinių sugerties linijų, pastebėtų optiniame Saulės spektre ir pavadintų vokiečių fiziko J. fon Fraunhoferio garbei.

1802 m. anglų chemikas V. H. Volastonas pirmasis pastebėjo eilę tamsių linijų Saulės spektre. 1814 m. Fraunhoferis nepriklausomai nuo Volastono jas atrado ir išmatavo tų linijų bangų ilgius. Iš viso jis aprašė virš 570 linijų, o pagrindines 9 pavadino raidėmis nuo A iki K.

Vėliau Kirchhofas ir Bunzenas nustatė, kad kiekvienas cheminis elementas turi tik jam charakteringą spektrinių linijų seką ir padarė išvadą, kad tos linijos atsirado dėl tam tikrų elementų sugerties viršutiniuose Saulės sluoksniuose. Nors, tiesą sakant, kai kurios linijos atsiranda dėl Saulės šviesos sugerties deguonies molekulėmis Žemės atmosferoje.

## Fraunhoferio linijų sąrašas

Pagrindinės Fraunhoferio linijos, cheminiai elementai ir bangų ilgiai pateikti žemiau esančioje lentelėje:

Linijos A ir B yra Žemės atmosferos deguonies molekulės sugerties juostos. C, F, G' ir h yra vandenilio Balmerio serijos linijos Hα, Hβ, Hγ ir Hδ linijos. D1 ir D2 yra neutralaus natrio dubleto linijos, E yra neutralios geležies linija, G yra molekulinė CH juosta plius geležies ir kalcio sugerties linijos, o H ir K – vieną kartą jonizuoto kalcio dubletas.

Dėl savo gerai žinomų bangos ilgių, Fraunhoferio linijos dažnai naudojamos medžiagų optinėms savybėms apibūdinti (lūžio rodiklis, šviesos dispersija).
Karrar Jassim Mohammed

**Džasimas Mohamedas Kararas** (, g. 1987 m. kovo 3 d.) – Irako futbolininkas. Nacionalinės rinktinės saugas.

Su rinktine dalyvavo 2007 m. Azijos taurės turnyre ir tapo žemyno čempionu. Įvarčiu prisidėjo prie pergalės prieš Australiją.

## Dalyvavimas čempionatuose

|}

## Išnašos

## Nuorodos
*
FK Salantas

**Salantų „Salantas“** – Lietuvos futbolo klubas iš Salantų. Dukterinė klubo Minija Kretinga komanda.

## Istorija

Futbolo komanda Salantuose suburta dar 1929 m. Beveik visą laiką ji žaidė regioninėse lygose, tik 1993 m. sugebėjo laimėti II lygos Vakarų zonos varžybas ir kitame sezone išbandė jėgas I lygoje, tačiau užėmė paskutinę vietą ir iškrito atgal į II lygą. Komanda ne kartą keitė pavadinimą, kol 1992 m. pasivadino „Salantu“ pabrėžiant pro Salantus tekančią upę Salantą.

2010 m. pradžioje VšĮ „Kretingos rajono futbolo“ valdyba nusprendė, kad LFF II lygos Vakarų zonoje rungtyniaujantis „Salantas“ taps „Minijos“ dublerine komanda. Nuspręsta šią komanda formuoti salantiškių ir kretingiškių pagrindu. Taip „Salantas“ neteko savarankiškos komandos statuso ir dabar yra „Minijos“ klubo dalis.

## Sezonai

|}
|}

|}

## Treneriai
* 1962-64 K. Kubilinskas,
* 1965-78 B. Budrys, I. Butrimas,
* 1979-82 V. Budrys, R. Budrys,
* 1983-89 R. Leknius, V. Butrimas,
* 1988-90 R. Budrys,
* 1991 V. Butrimas,
* 1992 B. Beniušis,
* 1993-95 G. Glikmanas,
* 1996-2011 A. Ruokis,
* nuo 2011 G. Vaniuchinas

## Šaltiniai

## Nuorodos
Versmės (reikšmės)

**Versmės** gali reikšti:

* Versmės – miestelis šiaurinėje Lietuvos dalyje (dabartinis pavadinimas Krinčinas);
* Vilniaus Versmės vidurinė mokykla;
* Kauno Versmės vidurinė mokykla;
* Klaipėdos Versmės vidurinė mokykla‎;
* Elektrėnų Versmės gimnazija;
* Tauragės Versmės gimnazija.
Naujieji septyni pasaulio stebuklai

**Naujieji septyni pasaulio stebuklai** − įspūdingiausių šiuolaikinio pasaulio statinių sąrašas, alternatyvus tradiciniams septyniems pasaulio stebuklams, paskelbtas 2007 m. liepos 7 d. privačios ne pelno siekiančios „New Open World“ korporacijos (*New Open World Corporation, NOWC*).

## Istorija
Iniciatyvos išrinkti naujuosius septynis pasaulio stebuklus ėmėsi žymus kino kūrėjas, pilotas ir milijonierius Bernardas Vėberis. Ši idėja jam kilo, nes visų tradicinių pasaulio stebuklų, išskyrus Cheopso piramidę, jau nebėra.

Buvo svarstytos 177 statinių kandidatūros, tačiau į 2006 m. sausio 1 d. paskelbtą sąrašą įtraukta tik 21. Vėliau, dėl egiptiečių nepasitenkinimo, šis sąrašas buvo sumažintas iki 20  (*[[Naujieji septyni pasaulio stebuklai#Garbės kandidatas|plačiau]]*).

Žmonės visame pasaulyje buvo raginami balsuoti už, jų nuomone, įspūdingiausius pasaulio statinius. Balsuoti buvo galima internetu, trumposiomis žinutėmis arba telefonu.

Jungtinių tautų švietimo, mokslo ir kultūros organizacija (UNESCO), besirūpinanti pasaulio kultūros paveldu, nuo šios akcijos atsiribojo. Oficialiame pranešime spaudai ji pareiškė, kad neturi nieko bendra su šia privačia iniciatyva, atspindinčia tik besinaudojančių internetu žmonių nuomonę.

## Naujųjų pasaulio stebuklų sąrašas
2007 m. liepos 7 d. (data pasirinkta dėl skaičių kombinacijos: 2007-07-07) Portugalijos sostinėje Lisabonoje vykusios ceremonijos metu paskelbti naujieji septyni pasaulio stebuklai:

## Garbės kandidatas

Egipto apžvalgininkai aštriai kritikavo pasaulio stebuklų rinkimo akciją. Pasaulio paveldo sąrašo ekspertas egiptietis *Nagib Amin* pareiškė, kad „be komercijos pusės, balsavimas dar ir nepagrįstas moksliškai“.

Dėl egiptiečių nepasitenkinimo „New7Wonders“ įstaiga skyrė Cheopso piramidei garbės kandidato vardą ir pašalino ją iš balsavimo sąrašo.

## Finalistai
13 patekusių į finalą, bet neišrinktų statinių:

## Nuorodos

* Oficiali projekto svetainė
Hokio žemė

**Hokis** (伯耆国; *Hōki – no kuni*) – senoji Japonijos žemė, kurios vietoje dabar yra vakarinė Totorio prefektūros dalis. Hokis ribojosi su Inabos, Mimasakos, Bičiū, Bingo ir Idzumo žemėmis.

Senoji žemės sostinė buvo įsikūrusi dabartiniame Kurajošyje, o pilies miesteliu buvo Jonagas.
Aletas

**Aletas** graikų mitologijoje:
* Mikėnų karalius Aigisto (Egisto) sūnus, užėmė Mikėnus, kai manė, jog niekas iš atreidų neišgyveno. Vėliau Orestas lankė Ifigeniją Krimėjoje. Areopagas išteisino Orestą ir sugrąžino valdžią atreidams. Grįžęs Orestas užmušė Aletą ir ketino užmušti Erigonę, tačiau šią išgelbėjo Artemidė ir paskyrė ją Atikos žyne.
* Ikarijo ir Peribojos sūnus, Penelopės brolis.
* Heraklio palikuonis gimęs tada, kai herakleidai buvo ištremti. Jis gudrumu užėmė Korintą, žadėdamas vesti Sisifo giminaičio Korinto valdovo dukrą, tačiau su sąlyga, jei ši atvers miesto vartus. Aletas mėgino užgrobti ir Atėnus.
* Enėjo bendražygis.
Alfesiboja

**Alfesiboja** graikų mitologijoje:
*Nimfa, Dioniso mylimoji jam pagimdžiusi Medą.
*Psofidės karaliaus Fegėjo duktė, Alkamajono žmona. Ji nužudė savo brolius keršydamą už vyro nužudymą. Alfesiboja neatstūmė Alkamajono net ir tada, kai šis ją paliko dėl Kalirhojės ir atėmė iš jos Harmonijos vėrinį. Ją užmušė Fegėjas.
*Adonio motina., Fioniko žmona.
*Bianto ir Pero duktė, Pelijo žmona, dar vadinama **Anaksibija**.
Alkajas

**Alkajas** graikų mitologijoje - Tirino karalius, vienas iš perseidų, Persėjo ir Andromedos sūnus. Su Astidamija (arba Laonome) buvo Amfitriono, Anakso (duktė) tėvas, Heraklio senelis.

Alkajas taip pat buvo graikų lyrikas.
Darius Jurgelevičius

**Darius Jurgelevičius** – Lietuvos žvalgybininkas, diplomatas, LR URM ir Valstybės saugumo departamento (VSD) pareigūnas, teisininkas, laidų vedėjas.

## Biografija
Baigė studijas Vilniaus (tuo metu – Valstybinio V. Kapsuko) universiteto Teisės fakultete, įgijo teisininko kvalifikaciją.

Buvo pramoginės radijo stoties laidų vedėjas. Karjerą pradėjo LR užsienio reikalų ministerijoje. Kilo karjeros laiptais tapdamas VSD vadovo pavaduotoju.

Iki 2004 m. birželio 11 d. LR URM sekretorius, nuo 2004 m. birželio 11 d. VSD direktoriaus pavaduotojas. 2007 m. liepą buvo įtrauktas į naujosios IAE statybos darbo grupę, kuriai skiriama dalyvauti bendrovės „Lietuvos energija“ vykdomose derybose bei konsultacijose su potencialiais partneriais dėl naujos atominės elektrinės ir jungčių su Lenkijos bei Švedijos elektros energetikos sistemomis projektų įgyvendinimo.

Iki 2009 m. rugpjūčio 6 d. VSD generalinio direktoriaus pavaduotojas (iš užimamų pareigų atleistas LR prezidentės Dalios Grybauskaitės dekretu). 2009 m. rugpjūčio 19 d. pateikė prašymą grąžinti į darbą LR užsienio reikalų ministerijoje, tačiau ministras Vygaudas Ušackas prašymo nepatenkino. Nuo 2009 m. rugsėjo – Gruzijos vidaus reikalų ministro Ivano Merabišvilio (g. 1968 m.) patarėjas.

2012 m. įsigijo Gruzijos TV kanalą, įsipareigodamas į jį investuoti beveik 2,5 mln. litų.

## Išnašos
Boris Becker

**Borisas Francas Bekeris** (, g. 1967 m. lapkričio 22 d.) – Vokietijos sportininkas, buvusi pirma pasaulio raketė, 1987 m. tapo jauniausiu Vimboldono nugalėtoju.

## Didžiojo kirčio turnyrų finalai

### Pergalės (6)

### Antrosios vietos (4)

## Didžiojo kirčio turnyro pasirodymo laiko juosta
Hawar Mulla Mohammed

**Mula Mohamedas Havaras** (g. 1982 m. rugsėjo 12 d.) – kurdų kilmės Irako futbolininkas. Saugo pozicijoje žaidė nacionalinėje rinktinėje.

Su jaunimo rinktine dalyvavo 2001 m. pasaulio čempionate, buvo 2004 m. olimpinės rinktinės sudėtyje. 2007 m. padėjo irakiečiams pasiekti Azijos taurės auksą. Įmušė įvartį į Australijos vartus.

## Laimėjimai

* AFC Azijos taurė: 2007
* Irako futbolo lyga: 2004-05
* Libano futbolo lyga: 2005-06
* Libano futbolo taurė: 2006
* Kipro futbolo supertaurė: 2006
* Hazfi taurė: 2009/10

;Asmeniniai
* Irako metų žaidėjas: 2005

## Dalyvavimas čempionatuose

|}

## Išnašos

## Nuorodos
*
Alkatojas

**Alkatojas** graikų mitologijoje – 6 veikėjų vardas.
* Karaliaus Pelopo ir Hipodamijos sūnus, Atrėjo ir Tiesto brolis. Alkatojo vaikai: Automedusa, Periboja, Kalipolidė, Ischepolidė ir Ifinojė. Alkatojas buvo Ajakso (per Periboją), senelis. Megaros karalius neteko sūnaus, kurį sudraskė liūtas. Todėl jis pažadėjo išleisti savo dukrą už to, kuris įveiks Kitairono liūtą. Alkatojas užmušė liūtą ir vedė Euchmę. Alkatojas su Apolono pagalba atstatė Megaros sienas ir pastatė šventyklą skirtą Artemidei ir Apolonui. Alkatojo garbei Megaroje buvo rengiamos šventės. Toje vietoje, kur Apolonas padėdamas Alkatojui laikė savo kitarą, vėliau žmonės rodydavę skambantį akmenį.
* Trojietis Aisieto sūnus, Anchiso vyresnės dukters Hipodamėjos (Hipodamijos) vyras. Jį Trojos kare nukovė Kretos karalius Idomenėjas.
* Partaono ir Euritės sūnus. Jį nukovė Tidėjas, Oinėjo sūnus. Pagal kitą versiją, jį užmušė Oinemajas, kuris nesėkmingai merginosi Hipodamijai. (*gali būti anksčiau minėtas veikėjas*).
* Enėjo bendražygis, kurį nukovė Kaedikas, Turnero karys.
* Tėbų sargas. Jį nukovė Amfiarajas.
* Trojos karys, kurį Trojos kare nukovė Achilas.
Hiūgos žemė

**Hiūga** (日向国; *Hyūga no kuni*) – senoji Japonijos žemė, kurios vietoje dabar yra Mijadzakio prefektūra. Hiūga ribojosi su Bungo, Higo, Osumio ir Sacumos žemėmis.

Senoji žemės sostinė buvo įsikūrusi netoli Saito miesto.

## Istorija

713 m. Osumio žemė buvo padalinta į dvi dalis, kurių viena ir buvo pavadinta Hiūga.

Sengoku laikotarpiu, žemė buvo suskirstyta į du feodus: šiaurinį (teritorija ties Agatos pilimi) ir pietinį (teritorija ties Obio pilimi). Didžiąją dalį laikotarpio, pietinį feodą valdė Šimadzu klanas.
Bill Walton

**Bilas Voltonas** (*Bill Walton*, 1952 m. lapkričio 5 d. – 2024 m. gegužės 27 d.) – JAV krepšininkas.

## NCAA karjera
Nuo 1971 iki 1974 metų žaidė už Kalifornijos Universiteto komandą, su kuria 1972 ir 1973 metais laimėjo NCAA turnyrą. Net trejus metus iš eilės (1972–1974 m.) gavo prestižinį Oscar Robertson apdovanojimą (tuo metu vadinosi *USBWA College Player of the Year*) bei James Naismith apdovanojimą. 1973 m. taip pat buvo apdanotas James E. Sullivan trofėjumi.

## NBA karjera
1974 m. NBA naujokų biržoje buvo pakviestas pirmu šaukimu Portlando „Trail Blazers“ ekipos. Nuo 1974 iki 1979 m. žaidė šioje ekipoje bei 1977 m. padėjo laimėti NBA čempionatą ir buvo pripažintas naudingiausiu NBA finalų žaidėju. 1978 m. gavo naudingiausio reguliariojo NBA sezono žaidėjo apdovanojimą.
Antrąjį NBA čempiono žiedą Bill Walton užsidėjo 1986 m., žaisdamas Bostono „Celtics“ komandoje. Tais metais jis buvo pripažintas ir NBA šeštuoju žaidėju.

1996 m. žaidėjas išrinktas į visų laikų geriausių NBA žaidėjų 50-uką.

## Šaltiniai

## Nuorodos
* Oficialus puslapis
Magnetinis laukas

**Magnetinis laukas** – materijos forma, kuria perduodama magnetinė sąveika; viena iš elektromagnetinio lauko komponenčių. Magnetinį lauką kuria judantys elektros krūviai (ir elektros srovė) arba magnetiniai dipoliai (ir nuolatiniai magnetai). Magnetinis laukas yra sūkurinis.

Nejudantys kūnai, turintys magnetinį momentą bei nuolatinė elektros srovė kuria stacionarųjį magnetinį lauką, kintamoji elektros srovė bei kintamas elektrinis laukas kuria kintamąjį magnetinį lauką. Priešingai nei elektrinio lauko jėga, magnetinio lauko jėga elektrinį krūvį veikia statmenai lauko linijoms. Pagrindinė magnetinio lauko charakteristika yra magnetinė indukcija **B** (magnetinio lauko srauto tankis). Magnetinės indukcijos vienetas SI sistemoje yra tesla (T). Magnetizmo reiškinys dar nėra visiškai ištirtas. Nepaisant to, jis yra daug kur taikomas, įvairiuose elektriniuose įrenginiuose, elektros varikliuose.

## Žemės magnetinis laukas
Manoma, kad Žemės magnetinis laukas yra sukuriamas dėl Žemės branduolio išorinio skysčio srovių konvekcijos. Šis magnetinis laukas verčia kompaso rodyklę suktis bet kurioje Žemės vietoje taip, kad magneto „Šiaurės polius“ kompase rodo šiaurę. Tai yra klasikinis magneto „Šiaurės poliaus“ apibrėžimas.

Painiojimasis prasideda tada, kai Žemė irgi yra laikoma magnetu. Tada pietinis šio magneto polius iš tiesų (beveik) sutaps su Žemės šiaurės magnetinio poliaus padėtimi ir atvirkščiai.

Per paskutinįjį šimtmetį Žemės magnetinis laukas susilpnėjo maždaug 2,5%, o magnetinių polių padėtys pasislinko apie 200 km.

## Šaltiniai

## Nuorodos

* Žemės magnetinio lauko modeliai
Angilijos vyrų futbolo rinktinė

**Angilijos vyrų futbolo rinktinė** – Angilijai atstovaujanti nacionalinė futbolo komanda, kurią kontroliuoja Angilijos futbolo asociacija. Rinktinė nedalyvavo nė viename pasaulio ar žemyno čempionate. Viena silpniausių pasaulio rinktinių.

FIFA ir CONCACAF narė nuo 1996 m.

## Dalyvavimas tarptautiniuose turnyruose
; Pasaulio čempionatas
* iki 1998 m. – nebuvo FIFA narė/nedalyvavo atrankoje
* nuo 2002 m. – neįveikė atrankos

;CONCACAF Aukso taurė
* nedalyvavo atrankoje/neįveikė atrankos

;Karibų taurė
* nedalyvavo atrankoje/neįveikė atrankos

;CONCACAF Tautų lyga
* 2019−20 m. – 41 vieta (C divizionas)
* 2022–23 m. – 37 vieta (C divizionas)

## Treneriai

*  Clifton Livingston (2000)
*  Scott Cooper (2002)
*  Vernon Hodge (2003–2004)
*  Benjamin Davies (2004)
*  Vernon Hodge (2004–2007)
*  Kerthney Carty (2008)
*  Colin Johnson (2008–2009)
*  Scott Cooper (2010)
*  Colin Johnson (2010–2015)
*  Richard Orlowski (2015)
*  Leon Jeffers (2016)
*  Romare Kelsick (2016–2018)
*  Nigel Connor (2018–2020)
*  Stern John (2020–2022)
*  Nigel Connor (2022–2024)
*  Keith Jeffrey (2024–)

## Išnašos

## Nuorodos
* national-football-teams.com
Antigvos ir Barbudos vyrų futbolo rinktinė

**Antigvos ir Barbudos vyrų futbolo rinktinė** – Antigvai ir Barbudai atstovaujanti nacionalinė futbolo komanda, kurią kontroliuoja Antigvos ir Barbudos futbolo asociacija. Rinktinė nedalyvavo nė viename pasaulio ar žemyno čempionate. Rinktinės aukščiausias pasiekimas 1998 m. Karibų tautų taurėje užimta 4 vieta.

## Dalyvavimas pasaulio čempionatuose

## Dalyvavimas CONCACAF Taurėje
* 1991 - *nedalyvavo*
* 1993-2007 - *neįveikė atrankos*

## Garsesni futbolininkai
*  Myles Weston, saugas

## Išnašos

## Nuorodos
* national-football-teams.com (2025 m.)
Arubos vyrų futbolo rinktinė

**Arubos vyrų futbolo rinktinė** – Arubai atstovaujanti nacionalinė futbolo komanda, kurią kontroliuoja Arubos futbolo susivienijimas (*Arubaanse Voetbal Bond*). Rinktinė nedalyvavo nė viename pasaulio ar žemyno čempionate. Tai viena silpniausių rinktinių pasaulyje ir turi vieną žemiausių FIFA reitingų.

## Istorija
XX a. 3–6 dešimtmečiais Arubos mėgėjų rinktinė varžėsi su Kiurasao ir aplinkinėmis komandomis. 1958–1986 m. Aruba buvo Nyderlandų Antilų kolonijos dalis, ir Arubos futbolininkai žaidė už Nyderlandų Antilų rinkrinę. Arubai atsiskyrus nuo Nyderlandų Antilų, vėl sudaryta Arubos rinktinė. Nuo 1986 m. CONCACAF narė, nuo 1988 m. FIFA narė.

## Dalyvavimas tarptautiniuose turnyruose
; Pasaulio čempionatas
* iki 1994 m. – nebuvo FIFA narė/nedalyvavo atrankoje
* nuo 1998 m. – neįveikė atrankos

;CONCACAF Aukso taurė
* nedalyvavo atrankoje/neįveikė atrankos

;Karibų taurė
* 1994 m. – I etapas
* 1998 m. – I etapas

;CONCACAF Tautų lyga
* 2019−20 m. – 28 vieta (B divizionas) 
* 2022–23 m. – 35 vieta (C divizionas)

## Treneriai

*  René Notten (1995)
*  Ángel Botta (1996)
*  Marco Rasmijn (2000)
*  Marcelo Muñoz (2004)
*  Azing Griever (2004–2006)
*  Marcelo Muñoz (2008–2010)
*  Epi Albertus (2010–2012)
*  Giovanni Franken (2013–2015)
*  Rini Coolen (2015)
*  Martin Koopman (2015–2020)
*  Marvic Bermúdez (2020)
*  Stanley Menzo (2021–2022)
*  Marvic Bermúdez (2022–)

## Šaltiniai
Bahamų vyrų futbolo rinktinė

**Bahamų vyrų futbolo rinktinė** – Bahamoms atstovaujanti nacionalinė futbolo komanda, kurią kontroliuoja Bahamų futbolo asociacija. Rinktinė nedalyvavo nė viename pasaulio ar žemyno čempionate.

FIFA narė nuo 1968 m., CONCACAF – nuo 1981 m.

## Dalyvavimas tarptautiniuose turnyruose
; Pasaulio čempionatas
* iki 1998 m. – nebuvo FIFA narė/nedalyvavo atrankoje
* nuo 2000 m. – neįveikė atrankos (arba nedalyvavo atrankoje)

;CONCACAF Aukso taurė
* nedalyvavo atrankoje/neįveikė atrankos

;Karibų taurė
* nedalyvavo atrankoje/neįveikė atrankos

;CONCACAF Tautų lyga
* 2019−20 m. – 32 vieta (C divizionas) 
* 2022–23 m. – 25 vieta (B divizionas)

## Treneriai

*  Randy Rogers (1987–1998)
*  Peter Wilson (1998–1999)
*  Gary White (1999–2006)
*  Neider dos Santos (2006–2010)
*  Paul James (2011)
*  Kevin Davies (2011–2014)
*  Nesley Jean (2014)
*  Dion Godet (2014–2018)
*  Nesley Jean (2019–)

## Šaltiniai